**”Nyt tämä menee todella vaaralliseksi”**

Moottoriöljyjen kasvava määrä aiheuttaa piileviä vaaroja autonkuljettajille, varoittaa LIQUI MOLYn Oliver Kuhn

**Maaliskuu 2017 – Autonvalmistajat vaativat jatkuvasti uusia öljyjä, ja eri öljytyyppien määrä kasvaa kasvamistaan. LIQUI MOLYn markkinoille tuomat Top Tec 6100 ja Top Tec 6200 kuuluvat öljyjen uusimpaan sukupolveen. LIQUI MOLYn laboratorion johtaja Oliver Kuhn kertoo ohuiden öljyjen eduista sekä varoittaa autonkuljettajia ja korjaamoita.**

**Miksi moottoriöljyt ovat yhä ohuempia?**

**Oliver Kuhn:** Kehityksen taustalla ovat autonvalmistajat. Autojen pitää kuluttaa yhä vähemmän polttoainetta ja aiheuttaa yhä vähemmän päästöjä. Tavoitteiden saavuttamiseksi valmistajat kiristävät monia säätönuppeja. Yksi näistä säätönupeista on moottoriöljy. Öljy voitelee moottoria, mutta samalla se jarruttaa sitä. Paksu ja jähmeä öljy jarruttaa moottoria ohutta öljyä enemmän. Ohuen moottoriöljyn avulla kulutusta voidaan vähentää kahdesta kolmeen prosenttia.

**Pitäisikö minunkin nyt käyttää ohutta moottoriöljyä?**

Ainoastaan, jos se sopii moottorille. Ohut öljy tavallisessa moottorissa johtaa suureen kulumiseen ja nopeasti suuriin moottorivaurioihin. Sopivan moottoriöljyn valinta on aina ollut tärkeää, mutta nyt väärän öljyn valitseminen voi olla jopa vaarallista. Sen vuoksi tarkasta aina ensin auton käyttöoppaasta tai öljyoppaastamme [www.liqui-moly.fi](http://www.liqui-moly.fi), saako öljyä käyttää autossa.

**Miksi markkinoilla ei ole öljyä, joka sopii kaikkiin autoihin?**

Öljy on nykyään nestemäinen varaosa, joka on mukautettu tismalleen tietyntyyppisille moottoreille. Sama öljy ei voi sopia kaikille autoille, samoin kuin esimerkiksi ei ole olemassa jarrusarjaa, joka sopisi kaikkiin autoihin.

**Ovatko öljyt tulevaisuudessa yhä ohuempia?**

Kyllä, trendit osoittavat siihen suuntaan. Alalla työstetään jo viskositeetteja 0W-16 ja 0W-12 Nämä viskositeetit merkitsevät yhä vesimäisempiä öljyjä.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Omistaja Ernst Prostin johtama yritys markkinoi tuotteitaan yli 120 maassa, ja sen liikevaihto oli 489 miljoonaa euroa vuonna 2016.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de